recursal/SuperWikiNEXT-32B huggingface dataset:
**கணவனின் தையல்** அல்லது **கணவனின் முடிச்சு** என்றறியப்படுவது பிரசவத்திற்கு பிறகு இளகிப் போன பெண்ணுறுப்பை, கணவனின் உடலுறவு இன்பத்துக்காக, தையல் போட்டு இறுக்கிக் கொள்ளும் முயற்சியாகும். இது அழகியல் அறுவை மருத்துவங்களின் கீழ் வைக்கப்படுகிறது. எனினும், இம்முயற்சி பெரும்பாலும் கண்டிக்கப்படுகிறது.

மருத்துவப் பார்வை
-----------------

பிரசவத்தின் போது பெண்ணுறுப்பு இளகிப் போவது அல்லது கிழிவது வழக்கம். கிழியும் பட்சத்தில் குருதிப்பெருக்கை நிறுத்த, மருத்துவர்கள் தையல் இடுவார்கள். அப்படி தையல் இடும் போது, ஆணின் இன்பத்திற்காக பெண்ணுறுப்பை இறுக்கிக் கொள்ள வேண்டி, தேவைக்கு மிகுதியாக போடப்படும் தையல் வாழ்நாள் அசௌகரியத்தையும் வலியையும் கொடுக்க வாய்ப்பிருக்கிறது.

மருத்துவ வரலாற்றைக் காணும் போது இவ்வழக்கம் 1885 முதலே இருந்து வந்ததாகத் தெரிகிறது. **டெக்சாஸ் மருத்துவ குழுமத்தின் பரிவர்த்தனைகள்** என்னும் நூலில், இந்த வழக்கத்தைப் பற்றி குறிப்பிட்டிருக்கிறார்கள். ஆனால், இன்று வரை இந்த பொருண்மையின் கீழ் மிகுதியான ஆய்வுகள் நடத்தப்படவில்லை. அதனால் எத்தனை பெண்களுக்கு இது நிகழ்த்தப்படுகிறது என்பது தெரிவதில்லை. இருப்பினும், தங்களின் ஒப்புகை இன்றி தையல் இடப்பட்டதாக அறிக்கை கூறியுள்ளனர் பெண்கள்.

புனைவு பயன்பாடு
---------------

**கார்மன் மரியா மச்சாடோ** 2014 இல் எழுதிய 'கணவனின் தையல்' என்கிற ஆங்கில சிறுகதை இந்த வழக்கத்தை கதை வழியே விவரிக்கவும் விமர்சிக்கவும் செய்கிறது.

மேற்கோள்கள்
-----------

1. ↑  "தையலுக்கு அஞ்சும் தாய்மார்கள் - ஃபாதர்லி டாட் காம் ஆங்கிலக் கட்டுரை".
2. ↑  ஷீலா கிட்சிங்கர் (1994). *தி இயர் ஏஃப்ட்டர் சைல்ட்பெர்த்* (முதல் பதிப்பு ). ஆக்ஸ்ஃபோர்டு: ஆக்ஸ்ஃபோர்டு பல்கலைக்கழக பத்திரிக்கை. பக். 71. பன்னாட்டுத் தரப்புத்தக எண்:978-0192177841.
3. ↑  "கணவனின் தையல் ஒரு புரளியன்று - ஹெல்த்லைன் ஆங்கிலக் கட்டுரை".
4. ↑  "கணவனின் தையல் என்கிற பெயரில் வாழ்நாள் கொடுமை - தி இண்டிப்பெண்டண்ட் ஆங்கிலக் கட்டுரை".
5. ↑  "டிரான்ஸாக்ஷன்ஸ் ஆஃப் தி டெக்சாஸ் மெடிக்கல் அசோஷியேஷன் - கூகுள் நூல்கள்".
6. ↑  "கணவனின் தையலும் விடையில்லா வலிகளும் - வைஸ் ஆங்கில வலைத்தளக் கட்டுரை".
7. ↑  "தி ஹஸ்பண்ட் ஸ்ட்டிச் - ஆங்கிலச் சிறுகதை".
**சதுர்மாஸ்யம்** என்பது ஆடி பௌணர்மி முதல் கார்த்திகை பௌணர்மி வரையான காலமாகும்.  இந்த காலத்தில் திருமால் பாற்கடலில் துயில் கொள்வார் என்பது நம்பிக்கை. இந்தக் காலத்தில் வருகின்ற ஏகாதசியை சயன ஏகாதசி என்று அழைக்கின்றனர். இது நான்கு மாத காலமாகும்.

இந்தக் காலத்தில் சந்நியாசிகள் விரதமிருக்கின்றார்கள். எங்கும் மூன்றுநாட்களுக்கு மேல் தங்க கூடாது என்ற விதி சந்நியாசிகளுக்கு உண்டு. இருப்பினும் திருமாலின் நடமாடும் ரூபங்களாக சந்நியாசிகள் கருதப்படுவதால் அவர்கள் இந்தக் காலங்கள் ஓரிடத்திலேயே தங்கிவிடுகிறார்கள். இந்து சமய அறிவியலின் படி இந்தக் காலம் பெருமழைக்காலமாகும். இக்காலத்தில் துறவிகள் வேறிடத்திற்கு செல்லுதல் அக்காலத்தில் பல இன்னல்களைத் தருவது என்பதால் இந்த சதுர்மாஸ்யத்தினை இந்துக்கள் உருவாக்கியுள்ளார்கள்.

சதுர்மாஸ்ய விரத சங்கல்பம்
-------------------------

இது சதுர்மாஸ்ய காலத்தில் ஓரிடத்திலேயே தங்கப்போகும் துறவியர்கள் எடுத்துக் கொள்ளும் உறுதிமொழியாகும். "வரப்போகும் மழைக்காலத்தில் புழுப்பூச்சிகள் அதிகம் உருவாகி நடமாடும். இந்நாளில் அவற்றுக்கு, அவற்றால் எனக்கோ தீங்கு ஏற்படா வண்ணம் ஓரிடத்திலேயே தங்கியிருக்கிறேன். உங்களுக்கு அசவுகரியம் என்றால் வேரிடம் செல்வேன்" என குரு கூறியதும்,. "தாங்கள் இங்கேயே தங்கலாம். தங்களுக்குத் தேவையானதை நாங்கள் செய்து தருகிறோம்" என சீடர்கள் மூன்று முறை கூறுவார்கள். 

இந்தக் காலங்களின் முதல் மாதத்தில் காயையும், பழத்தினையும் உண்ணுவதிலிருந்து தவிர்க்கின்றார்கள். இரண்டாவது மாதத்தில் பால், மூன்றாவது மாதத்தில் தயிர், நான்காவது மாதத்தில் பருப்பு வகைகள் என தவிர்த்துவிடுகிறார்கள்.

சஷீராப்தி சயன விரதம்
--------------------

**சஷீராப்தி சயன விரதம்** என்பது கார்த்திகை மாதம் வளர்பிறை ஏகாதசி நாளிலிருந்து பௌவுர்ணமி வரை இருக்கின்ற விரதமாகும்.  இந்த நாட்கள் திருமால் உறங்கும் சதுர்மாஸ்யம் காலத்தில் வருகின்றன. எனவே பசுக்களின் பூசைகளுக்கு உகந்த நாளாகும்.

ஆதாரங்கள்
---------

1. ↑  தினமலர் பக்திமலர் 30-07-2015 பக்கம் 2-3-4
2. ↑  தினமலர் பக்திமலர் 23.07.2015 பக்கம் 3-4
**செத்தூர் சங்கரன் நாயர்** என்ற முழுப்பெயர் கொண்ட **சி. சங்கரன் நாயர்** (ஜூலை 11, 1857 – 1934) ஓர் இந்திய தேசியக் காங்கிரசு கட்சியைச் சேர்ந்த அரசியல்வாதி மற்றும் இந்திய விடுதலைப் போராட்ட வீரர்.

மலபார் கடற்கரையில் பிறந்த சங்கரன் நாயர், சென்னை மாநிலக் கல்லூரியிலும் சென்னை சட்டக் கல்லூரியிலும் படித்து பட்டம் பெற்றார். சென்னை உயர் நீதிமன்றத்தில் வழக்கறிஞராகப் பணியாற்றினார். தற்காலிகத் தலைமை வழக்கறிஞராகவும் சில காலம் பணியாற்றினார். 1908 இல் சென்னை உயர்நீதிமன்ற நீதிபதிகளில் ஒருவராக நியமிக்கப்பட்டார். 1897 இல் அம்ரோட்டியில் நடைபெற்ற இந்திய தேசிய காங்கிரசு மாநாட்டிற்குத் தலைமை தாங்கினார். 1900 முதல் சென்னை மாகாண சட்டமன்ற உறுப்பினராகப் பணியாற்றினார். பல்வேறு அரசு குழுக்களில் அங்கம் வகித்த இவரது பணியைப் பாராட்டி 1912 இல் பிரித்தானிய அரசு இவருக்கு சர் பட்டம் வழங்கியது. 1928 இல் பிரித்தானிய இந்தியாவில் அரசியல் சீர்திருத்தங்கள் செய்ய அரசால் உருவாக்கப்பட்ட இந்திய மத்திய குழுவின் தலைவராகப் பணியாற்றினார்.

மேற்கோள்கள்
-----------

* *Autobiography of Sir C. Sankaran Nair*. Lady Madhavan Nair. 1966.
**கிருஷ் ஜே.சதார் (Krish J. Sathar)** (உன்னி கிருஷ்ணன் சதார் என்றப் பெயரில் பிறந்தார்) இவர் ஓர் இந்திய திரைப்பட நடிகரும் மற்றும் தொழில் முனைவோரும் ஆவார். இவர் முதன்மையாக மலையாளம் மற்றும் தமிழ் படங்களில் பணியாற்றுகிறார்.

தொழில்
------

1984 செப்டம்பர் 14 இல் நடிகர்கள் சதார் மற்றும் ஜெயபாரதி ஆகியோருக்கு கிருஷ் பிறந்தார். பொறியியல் படித்த இவர், நிர்வாகத்திலும் முதுகலைப் பட்டம் பெற்றார். கிரிஷ் இங்கிலாந்தில் தனது படிப்பை முடித்த பின்னர் அமெரிக்காவில் பணிபுரிந்தார்.

ஒரு மதிப்புமிக்க திரைப்பட குடும்பத்தில் பிறந்த இவருக்கு நடிப்பதற்கு பல வாய்ப்புகள் தேடிவந்தன. அவற்றுள் மோகன்லால் நடித்து, *சித்திக்* இயக்கிய *லேடீஸ் அண்ட் ஜென்டில்மேன்* என்ற திரைப்படத்தை தனது துவக்கப்பாதையாக இவர் தேர்ந்தெடுத்தார். இவர் திரைப்படத் துறையில் நுழைவதற்கு முன்பு நியூயார்க் திரைப்பட அகாதமியில் படித்துக் கொண்டிருந்தார். 2014ஆம் ஆண்டில், சிறீப்ரியா இயக்கிய மாலினி 22 பாளையங்கோட்டை என்ற தமிழ்த் திரைப்படத்தில் அறிமுகமானார். இது [[ஆஷிக் அபு]வின்], *22 பிமேல் கோட்டயம்* என்ற மலையாளத் திரைப்படத்தின் தமிழ் மறு ஆக்கம். இந்தப் படம் தெலுங்கிலும் கட்டானா என்ற தலைப்பில் மறு ஆக்கம் செய்யப்பட்டது. இதன்மூலம் இவர் தெலுங்குத் திரையுலகிலும் அறிமுகமானார். இவரது அடுத்த படம் *டூ நூரா வித் லவ்*, இதில் இவர் முக்கிய கதாபாத்திரமான மகிழ்ச்சியான-அதிர்ஷ்டசாலி மற்றும் *சூஃபி பாடகர்* ஷாஜகானைச் சித்தரித்தார். இவர் தக்காளி என்ற திரைப்படத்தில் நடிக்க ஒப்புக்கொண்டார். ஆனால் பின்னர் தேதி பிரச்சினைகள் காரணமாக அத்திரைப்படத்திலிருந்து விலகினார்.

தொழில் முனைவோர் முயற்சிகள்
--------------------------

கிரிஷ் இலண்டனில் கான்செப்ட் காக்டெய்ல் சொந்தமாக மது விடுதிகளை வைத்து நடத்தி வருகிறார். ஒரு தீவிர காக்டெய்ல் ஆர்வலராக இருந்த இவர் அதை ஒரு பொழுதுபோக்காக எடுத்துக் கொண்டார். பின்னர் நியூயார்க்கில் இருந்த காலத்தில் காக்டெய்ல்களில் தனது திறமைகளைப் பயிற்றுவித்தார்.

இவர் லண்டனில் தனது முதல் மது விடுதியினைத் திறந்தார். இது ஐக்கிய இராச்சியத்தின் முதல் பத்து சிறந்த காக்டெய்ல் மது விடுதிகளில் இடம் பெற்றது. சமீபத்தில் இவர் தனது இரண்டாவது மது விடுதியினை லண்டனில் திறந்தார்.

குறிப்புகள்
-----------

1. ↑
2. 1 2  "Interview with Krish J Sathar - Times of India".

வெளி இணைப்புகள்
---------------

* ஐ.எம்.டி.பி இணையத்தளத்தில் Krish J. Sathaar
**பெத்தோங்** (மலாய்: *Betong*; ஆங்கிலம்: *Betong* அல்லது *Betung*; தாய்: เบตง; bēː.tōŋ; சீனம்: 勿洞) என்பது தெற்கு தாய்லாந்தில், மலேசியா-தாய்லாந்து எல்லைக்கு அருகில் உள்ள ஒரு நகரமாகும். இந்த நகரம் பாங்காக்கிற்கு தெற்கே 1,590 கி.மீ. தொலைவில் உள்ளது. மேலும் 2023-ஆம் ஆண்டு புள்ளிவிவரங்களின்படி 29,935 மக்கள் தொகையைக் கொண்டுள்ளது.

இந்த நகரம் தாய்லாந்தின் தெற்கு முனை நகரமாக இருந்தாலும், மலேசிய மாநிலமான பேராக் மாநிலத்தின் எல்லையில், மிக அருகாமையில் அமைந்து இருப்பதால், மலேசியச் சுற்றுலாப் பயணிகளின் இடையே மிகவும் பிரபலமாக உள்ளது.

பெத்தோங் நகரம், யாலா (*Yala*) நகரத்தில் இருந்து 140 கி.மீ. தொலைவில் உள்ளது. இந்த நகரம் மலேசிய மாநிலங்களான பேராக் மற்றும் கெடா மாநிலங்களுடன் எல்லையைக் கொண்டுள்ளது. மேலும் இது மலேசியர்களுக்கான பிரபலமான சுற்றுலா தலங்களில் ஒன்றாகவும் விளங்குகிறது.

நிலவியல்
--------

நிலவியல் அடிப்படையில் பெத்தோங் நகரம் ஒரு பள்ளத்தாக்குப் பகுதியில் அமைந்துள்ளது. தொலைவில் இருந்து பார்க்கும் போது மலைகளால் சூழப்பட்ட ஒரு குளம் போல் தெரியும். பெத்தோங்கின் மையப் பகுதியில் உள்ள முக்கியமான இடம், பெத்தோங் கால்வாய் (*Betong Canal*) ஆகும். 

இந்தக் கால்வாய் மேற்கில் இருந்து கிழக்கு நோக்கிப் பாய்ந்து பட்டாணி ஆற்றில் சங்கமிக்கிறது. பள்ளத்தாக்கின் நிலப்பரப்பு காரணமாக, பெத்தோங்கைச் சுற்றியுள்ள பகுதி யாலா மற்றும் தெற்குப் பகுதியான பட்டாணி ஆற்றின் பிறப்பிடமாகவும் விளங்குகிறது.

இங்கு பேங் லாங் அணை (*Bang Lang Dam*) உள்ளது. இது தென் எல்லை மாநிலங்களுக்கு மின்சார உற்பத்தி வழங்கி வருகிறது. யாலா நகரின் வெள்ளப் பிரச்சினையையும் ஓரளவிற்குத் தீர்க்கிறது. பெத்தோங்கில் ஆண்டு முழுவதும் மூடுபனி இருக்கும். எனவே "மூடுபனி மற்றும் அழகான பூக்கள் உள்ள நகரம்" (*A city in fog and beautiful flowers*) எனும் புனைப்பெயரையும் பெற்றது.

சொற்பிறப்பியல்
--------------

பெத்தோங் என்ற பெயர் உண்மையில் தாய் மொழிச் சொல் அல்ல. இதன் அசல் மலாய் பெயர் 'மூங்கில்' என்று பொருள்.

வரலாறு
------

1939 செப்டம்பர் 30-ஆம் தேதி, தெசபன் தம்போன் (*Thesaban Tambon*) எனும் துணை மாவட்ட நகராட்சி அமைக்கப்பட்டபோது, இந்த நகரம் உள்ளூர் நிர்வாக ஆட்சியாக உருவாக்கப்பட்டது. 20 பிப்ரவரி 2004-இல் இந்த நகரம் தெசபன் மியூயாங் (*Thesaban Mueang*) எனும் நகராட்சி நிலைக்கு மேம்படுத்தப்பட்டது.

பொருளாதாரம்
-----------

பெத்தோங் நகரின் பொருளாதாரத்தின் முக்கிய இயக்கியாக சுற்றுலாத் துறை விளங்குகிறது. மார்ச் 2022-இல், பெத்தோங் நகரில், வணிக வானூர்திகளுக்கான வானூர்தி நிலையம் திறக்கப்படும் வரையில், மேற்கத்திய சுற்றுலாப் பயணிகளின் வருகை அதிகமாக இல்லை.[4] 

இந்த நகரத்தில் 3,000 முதல் 5,000 வரையிலான பாலியல் தொழிலாளர்கள் வசிப்பதாகவும்; அவர்களில் பெரும்பாலோர் மலேசியச் சுற்றுலாப் பயணிகளுக்கு சேவைகள் செய்வதாகவும் அறியப்படுகிறது. 2014-ஆம் ஆண்டில், 466,913 வெளிநாட்டினர் பெத்தோங்கிற்கு வருகை தந்தனர். இதன் மூலம் 2,130 மில்லியன் பாட் வருவாய் கிடைத்தது. 2016-இல் சுற்றுலாப் பயணிகளின் எண்ணிக்கை 700,000-ஆக உயர்ந்தது.

சான்றுகள்
---------

1. ↑  "Betong, Thailand — statistics 2023". *zhujiworld.com* (ஆங்கிலம்). 18 April 2023 அன்று பார்க்கப்பட்டது.
2. ↑  cultural information center(19 May 2554). *of Betong Subdistrict/ Betong Subdistrict History.*
3. ↑  *Royal Gazette* **56** (g): 951–954. September 30, 1939.. பார்த்த நாள்: ஏப்ரல் 18, 2023.
4. ↑  *Royal Gazette* **122** (Special 20 D): 9–10. February 20, 2004.. பார்த்த நாள்: ஏப்ரல் 18, 2023.

வெளி இணைப்புகள்
---------------

* அதிகாரப்பூர்வ இணையதளம்
* விக்கிச்செலவில் செலவு வழிகாட்டி: Betong
**சி. சத்யா (C.Sathya** ) என்பவர் ஒரு தென்னிந்திய இசையமைப்பாளர் மற்றும் பின்னணி பாடகராவார். இவர் 'சில்லுனு ஒரு காதல்' திரைப்பட இயக்குநரான கிருஷ்ணா இயக்கிய ’ஏன் இப்படி மயக்கினாய்’ படம் மூலம் இசையமைப்பாளராக 2009 இல் அறிமுகமானார். அந்தப் படப் பாடல்கள் வெளிவந்ததே தவிர, படம் வெளிவரவில்லை. இதன்பிறகு வெற்றிபெற்ற தமிழ் திரைப்படமான *எங்கேயும் எப்போதும்* திரைப்படத்திற்கு இசையமைத்தார் அதன்பிறகு வெற்றிகரமாக பல படங்களுக்கு இசையமைத்தார். இவர் தெலுங்கு படமான சம்திங் சம்திங் படத்திற்கு இசையமைத்ததின் மூலம் புகழ்பெற்றார்.

வாழ்க்கை
--------

சென்னையில் பிறந்து வளர்ந்தவர் சத்யா. இவரது தந்தை சிதம்பரம் கலைவாணர் என். எஸ். கிருஷ்ணனின் நாடகக்குழுவில் பாடி ஆர்மோனியம் வாசித்தவர். தன் மகன் சத்யாவுக்கு எட்டு வயதிலிருந்தே காலையில் எழுப்பி மரபிசையை கற்பிக்கத் துவங்கினார். அடுத்து நாஞ்சில் ராஜா, சாம்பசிவம், சீதா நாராயணன் ஆகியோர் கர்னாடக இசையை ஆழமாகச் சொல்லித் தந்தனர். வட சென்னையில் புகழ்வாய்ந்த ‘வசீகரா’, ‘கீரவாணி’ ஆகிய இசைக் குழுக்களின் கீபோர்ட் கலைஞரானார். 1997 இல் கங்கை அமரன் மெல்லிசைக் குழுவில் முதன்மை கீபோர்ட் வாசிப்பாளர் ஆனார். சன் தொலைக்காட்சி, ஜெயா தொலைக்காட்சி ஆகியவற்றின் பிரபல இசை நிகழ்ச்சிகளுக்கு துவக்கப் பாடல் இசையமைப்பது, இசை நிகழ்ச்சிகளின் பேண்ட் தலைவராக மாறுவது என அடுத்தடுத்து முன்னேற்றம் கண்டார். அடுத்து தொலைக்காட்சித் தொடர்களுக்கு இசையமைத்து விருதுகள் பெற்றார்.
விஜய் தொலைக்காட்சியின் ‘சரவணன் மீனாட்சி’ தொடரின் அடையாள இசையான ‘ஏலேலோ…ஏலேலே…’ இவரின் கைவண்ணத்தில் உருவானது. தொலைக்காட்சி நிகழ்ச்சிகளுக்கு இசையமைத்தபோது விளம்பரப் படங்களுக்கு ஜிங்கில்ஸ் இசையமைக்க வாய்ப்பு கிடைத்தது. இசையமைப்பாளர் பாலபாரதி, பரத்வாஜ், சிற்பி ஆகியோரிடம் சில காலம் கீபோர்ட் கலைஞராகவும், ஒலி நிரலராக (சவுண்ட் புரோகிராமர்) இருந்தார். முதன்முதலில் *ஏன் இப்படி மயக்கினாய்* என்ற படத்திற்கு இசையமைத்தார். ஆனால் படம் வெளிவரவில்லை. இதன்பிறகு எங்கேயும் எப்போதும் படத்திற்கு இசையமைத்து புகழ்பெற்றார்.

பணிகள்
------

### இசையமைப்பாளராக

* *ஏன் இப்படி மயக்கினாய்*  (2009)
* *எங்கேயும் எப்போதும்* (2011)
* சேவற்கொடி(2012)
* பொன்மாலைப் பொழுது(2012)
* *தீயா வேலை செய்யணும் குமாரு* (2013)
* *நெடுஞ்சாலை* (2013)
* *இவன் வேற மாதிரி* (2013)
* *கதை திரைக்கதை வசனம் இயக்கம்* (2014) (பின்னணி இசை மட்டும்)
* *மானே தேனே பேயே* (2015)
* *அசுரகுலம்* (2015)
* காஞ்சனா 2 (2015) (சில்லாட்ட பில்லாட்ட பாடல்)
* *வேலன்னா வந்துட்டா வெள்ளக்காரன்*  (2016)
* *உன்னோடு கா*  (2016)

### பாடகராக

* "மாசமா ஆறு மாசமா" - *எங்கேயும் எப்போதும்* (2011)
* "தாமிரபரணி" - *நெடுஞ்சாலை* (2013)
* "அழகென்றால்" - *தீயா வேலை செய்யணும் குமாரு* (2013)
* "லவ்வுல லவ்வுல" - *இவன் வேற மாதிரி*  (2013)

### தொலைக்காட்சி

* 2002 மாங்கல்யம்
* 2003 *ஆடுகிறான் கண்ணன்*
* 2006 *கணா காணும் காலங்கள்*
* 2006 *செல்லமடி நீ எனக்கு*
* 2008 திருப்பாவை
* 2009 *மாமா மாப்பிள்ளை*
* 2010 *அணுபல்லவி*
* 2012 *வெள்ளை தாமரை*
* 2013 *குறிஞ்சி மலர்*
* 2014 *கல்யாணப் பரிசு*

விருதுகள்
---------

* *ஜெயா விருது*  – *எங்கேயும் எப்போதும்*

மேற்கோள்கள்
-----------

1. ↑  "Tune in to Sathya". The Hindu. 2013-05-25. 2016-03-31 அன்று பார்க்கப்பட்டது.
2. ↑  "17. C Sathya | Top 25 Music Directors in Tamil". *Behindwoods.com*. 2011-09-15. 2016-03-31 அன்று பார்க்கப்பட்டது.
3. ↑  "புறப்படும் புதிய இசை - 12: என்றுமே இசை இஞ்சாதே". 17 சூன் 2016. 17 சூன் 2016 அன்று பார்க்கப்பட்டது.
**ரேஷ்மா நிலோபர் விசாலாக்சி** என்ற இயற்பெயரைக்கொண்ட ரேஷ்மா நிலோபர் நகா, இந்தியாவின் முதல் மற்றும் ஒரே பெண் கப்பல் வழிநடத்துனர் ஆவார், தற்போது கடலில் இருந்து கொல்கத்தா & ஹால்டியா துறைமுகத்திற்கு ஹூக்ளி நதிமுகத்துவாரம் வழியாக கப்பல்களை வழிநடத்துவதில் ஈடுபட்டுள்ளார். 2018 ஆம் ஆண்டில் நதிநீர் மாலுமியாக தகுதி பெற்ற இவர், இத்தகுதி பெற்ற முதல் இந்தியப்பெண் மற்றும் உலகின் மிகச் சில பெண் கடல் மாலுமிகளில் ஒருவரானார்.  முன்னாள் இந்திய குடியரசுத் தலைவர் ராம்நாத் கோவிந்திடம் இருந்து 2019 ஆம் ஆண்டில் நாரி சக்தி புரஸ்கார் விருதைப் பெற்றுள்ளார். 

சென்னையின் எளிமையான குடும்ப பின்னணியில் இருந்து வந்துள்ள ரேஷ்மா, தனது பள்ளிக் கல்வியை முடித்து, சென்னை கடல்சார் கல்வி மற்றும் பயிற்சி அகாடமியில் (AMET) கடல் தொழில்நுட்பத்தில் தொழில்முறை படிப்பை முடித்துள்ளார். பின்னர் பயணிகள் கப்பல்கள் மற்றும் கொள்கலன் கப்பல்கள் இரண்டிலும் உலகம் முழுவதும் பயணம் செய்து பயிற்சி பெற்றுள்ளார். இறுதியாக, அவர் கொல்கத்தா துறைமுக அறக்கட்டளையில் (KoPT) இல் கிட்டத்தட்ட ஆறரை ஆண்டுகள், மாலுமி பணிக்கு தேவையான அறிவு, திறமை மற்றும் தீவிர எச்சரிக்கை, பொறுமை மற்றும் மனஉறுதி ஆகியவைகளுக்கு பயிற்சி பெற்று 2018 ஆம் ஆண்டில் ஹூக்ளி ஆற்று முகத்துவாரம் வழியாக கொல்கத்தா துறைமுகத்திற்கு வரும் கப்பல்களை செலுத்தும் முழுநேர மாலுமியாக நியமிக்கப்பட்டார். . ராஞ்சியில் உள்ள பிர்லா இன்ஸ்டிடியூட் ஆப் டெக்னாலஜியில் மரைன் டெக்னாலஜியில் பொறியாளர் பட்டமும் பெற்றுள்ளார்.

மேலும் பார்க்கவும்
------------------

* அபிநந்தன் வர்த்தமான்

மேற்கோள்கள்
-----------

1. ↑  "Meet Chennai's Reshma Nilofer Naha, the World's 1st Woman River Pilot!". *The Better India* (ஆங்கிலம்). 2018-04-05. 2019-08-28 அன்று பார்க்கப்பட்டது.
2. ↑  "Woman conquers river and gender hurdle". *www.telegraphindia.com* (ஆங்கிலம்). 2019-08-28 அன்று பார்க்கப்பட்டது.
3. ↑  Bisht, Bhawana (2018-04-05). "Meet Reshma Nilofar Naha Soon to be World's First Woman River Pilot". *SheThePeople TV* (ஆங்கிலம்). 2019-08-28 அன்று பார்க்கப்பட்டது.
**சுப்பிரமணியம்** (பிறப்பு: ஆகத்து 5 1946) மலேசியா எழுத்தாளர்களுள் ஒருவராவார். பேருந்து ஓட்டுநரான இவர் சுங்கை ஜாவி சுப்பிரமணியம், சுங்கை ஜாவி கவிஞர், புதுமைக் கவிதாசன் போன்ற புனைப்பெயர்களில் எழுத்துத்துறையில் நன்கறியப்பட்டவர். மேலும் இவர் ஒரு வானொலி மற்றும் மேடை நாடகக் கலைஞருமாவார். சித்த வைத்தியத்தில் பயிற்சியுள்ளவரும், உடல் நோய்கள் மருந்துகள் பற்றிய ஆலோசகரும்கூட.

எழுத்துத் துறை ஈடுபாடு
----------------------

1963 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், திறனாய்வு, கவிதைகளுடன் நூற்றுக்கு மேற்பட்ட வானொலி நாடகங்களையும் இவர் எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "முத்தமிழ் முத்து" (நாடகம், 1971)
* "சக்திவேல் பாமாலை" (1980)
* "இலட்சியங்கள்" (சிறுவர் கவிதை நூல், 1990)
* "பரமஹம்சரின் பக்தி அமுதம்" (கட்டுரை, 1992)
* "சின்னஞ்சிறு பூக்கள்"
* "சந்தனப் பூக்கள்"

பரிசுகளும் விருதுகளும்
----------------------

* ஐந்தரை பவுன் தங்கப் பதக்கத்துடனான "முத்தமிழ்ச் சித்தர்" விருது (1993)
* மலேசியத் தமிழ் எழுத்தாளர் சங்கத் தங்கப் பதக்கம் (2005)

உசாத்துணை
---------

* மலேசியத் தமிழ் எழுத்துலகம் தளத்தில் சுப்பிரமணியம் பக்கம் பரணிடப்பட்டது 2016-03-04 at the வந்தவழி இயந்திரம்
ஆமணக்கம் விதைகள்
ரைசினின் அமைப்பு. **A** சங்கிலி நீல நிறத்திலும் **B** சங்கிலி செம்மஞ்சள் நிறத்திலும் காட்டப்பட்டுள்ளன.
**ரைசின்** என்னும் புரதப் பொருள், ஆமணக்கம் விதையில் இருந்து பெறப்படும் ஒரு வகை நச்சுப்பொருள் ஆகும்.

ரைசினை, சுவாசத்தோடு உள்ளிழுப்பதன் மூலம், ஊசியினால் செலுத்துவதன் மூலம், அல்லது வாய் வழியாக உட்கொள்வதன் மூலம் அது புரதத் தொகுப்பைப் (protein synthesis) பாதிக்கிறது. ரைசின், சயனைட்டிலும் 6,000 மடங்கும், rattlesnake என்னும் நச்சுப் பாம்பின் நஞ்சிலும் 12,000 மடங்கும் கூடிய நச்சுத்தன்மை கொண்டதாகும். இந்த நஞ்சை முறிப்பதற்கான மருந்துகள் இன்னும் கண்டுபிடிக்கப்படவில்லை. ஆனால் அமெரிக்கப் படையினர் இதற்குத் தடுப்பு மருந்து ஒன்றை உருவாக்கி உள்ளதாகக் கூறப்படுகின்றது. இந் நஞ்சிலிருந்து பிழைத்துக் கொள்பவர்களின், உறுப்புக்களில் நீண்டநாள் பாதிப்புகள் ஏற்படலாம் எனச் சொல்லப்படுகிறது. ரைசின் தீவிரமான வயிற்றோட்டத்தை ஏற்படுத்தி, அதனால் பாதிக்கப்படுபவர்கள் அதிர்ச்சியினால் இறக்கும் நிலை ஏற்படலாம்.

ஆமணக்கு விதைகளை உட்கொண்டு இறப்பது மிகவும் அரிது. எட்டுக் காய்களில் அடங்கியுள்ள விதைகளில், வளர்ந்த ஒருவரைப் பாதிக்கக்கூடிய அளவு நஞ்சு இருப்பதாகக் கருதப்படுகின்றது. ரைசின் நஞ்சை அளவுக்கு மீறி உட்கொண்டவர்களுக்கு மருத்துவம் செய்வதற்கு சேலைன் மற்றும் குளுக்கோசுக் கரைசல்கள் பயன்படுத்தப்படுகின்றன.
**பூத்தரேக்கு** (பன்மை **பூத்தரேக்குலு**) *( Poothareku or Pootharekulu)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஆத்ரேயபுரம் கிராமத்தில் தயாரிக்கப்படும் தனிச்சிறப்பு வாய்ந்த ஒரு இனிப்பு வகையாகும். பூத்தா என்பது மேற்பூச்சு மற்றும் ரேக்கு என்பது விரிப்பு அல்லது தாள் என்றும் தெலுங்கு மொழியில் பொருள் கொள்ளப்படுகிறது. ரேக்கு என்பது ஒருமையையும் ரேக்குலு என்பது பன்மையையும் குறிக்கிறது. மடிக்கப்பட்ட காகிதத்தைப் போல இவ்வினிப்பு தோற்றமளிப்பதால் இதைக் காகித இனிப்புகள் என்றும் அழைக்கிறார்கள்.

வரலாறு
------

பூத்தரேக்கு சீவலைப் போன்ற ஒருவகை இனிப்பாகும். இந்த இனிப்பை தயாரிப்பதிலும் விற்பனை செய்வதிலும் இக்கிராமம் புகழ்பெற்றுள்ளது. இங்குள்ள தொழிலாளர்கள் இத்தயாரிப்பில் தீவிரமாக ஈடுபடுகிறார்கள். அதிகச் சிறப்புகளுடன் மிகக் குறைவான கொள்முதல் விலையில் இங்கு இவை தயாரிக்கப்படுகின்றன. நகரங்களில் அதிக விலைக்கு விற்கப்பட்டு இலாபமும் ஈட்டப்படுகிறது.

தயாரிப்பு
---------

பூத்தரேக்கு செய்யும் விதம்
சயா பிய்யம் என்ற குறிப்பிட்டதொரு வகை அரிசி மாவுடன் (பிய்யம் என்பதன் பொருள் அரிசியாகும்) தூளாக்கப்பட்ட சர்க்கரை மற்றும் நெய் சேர்த்து பூத்தாரெக்கு தயாரிக்கப்படுகிறது. அரிசிமாவு, நெய் பயன்படுத்தி விரிப்பு அல்லது தாள்களைத் தயாரித்து அவற்றின் மீது பூச்சாக சர்க்கரை அல்லது வெல்லம் பூசப்பட்டு அவற்றை மடித்துவிட்டால் பூத்தாரெக்கு தயாராகி விடுகிறது.

வகைகள்
------

இடது பக்கத்தில் சர்க்கரையிலும் வலது பக்கத்தில் வெல்லத்திலும் செய்யப்பட்டது
பூத்தரேக்கு பொடி பொதுவாக தூளாக்கப்பட்ட சர்க்கரை சேர்த்து செய்யப்படுகிறது. இதையே சர்க்கரைக்குப் பதிலாக வெல்லம் (நாட்டுச் சர்க்கரை) பயன்படுத்தி மற்றொரு வகை பூத்தாரெக்கு தயாரிக்கப்படுகிறது. மேலும் சாக்லேட், பாதாம், பிஸ்தா முதலியவைகள் கூட சேர்த்து செய்யப்படுகிறது. சர்க்கரை நோய் உள்ளவர்களுக்காக தனியாக சிறப்பு சர்க்கரையை கூட பயன்படுத்தி தயாரிக்கப்படுகிறது.

மேற்கோள்கள்
-----------

1. ↑  "Integrated Management Information System (IMIS)". 2016-03-04 அன்று மூலம் பரணிடப்பட்டது. 2016-02-07 அன்று பார்க்கப்பட்டது.
2. ↑  B.V.S. Bhaskar (3 July 2005). "Life, sweetened by `pootarekulu'". The Hindu. 7 ஏப்ரல் 2016 அன்று மூலம் பரணிடப்பட்டது. 6 April 2016 அன்று பார்க்கப்பட்டது.
3. ↑  G.V. PRASADA SARMA (April 6, 2016). "‘Putarekulu’ making set to get simpler". The Hindu. VISAKHAPATNAM.. பார்த்த நாள்: 6 April 2016.

புற இணைப்புகள்
--------------

* Pootharekulu

விக்கிமீடியா பொதுவகத்தில்,  
 ***பூத்தரேக்கு***   
என்பதின் ஊடகங்கள் உள்ளன.
**ரேஷ்மா பாம்பேவாலா,** இந்தியாவின் மும்பையைச் சேர்ந்த பிரபல விளம்பர நடிகையும், நகை மற்றும் ஆடைகள் வடிவமைப்பாளரும், நடிகையாவார். ஃபெமினா மிஸ் இந்தியாவில் மிஸ் அழகான புன்னகை என்ற பட்டத்தை வென்றுள்ளார். மேலும் 1995 ஆம் ஆண்டில் கிளாட்ராக்ஸ் அழகிப்போட்டியில் இரண்டாம் இடத்தைப் பிடித்துள்ளார். அவர் பிரபல மதுக்கலவை நிபுணரான,டிமிட்ரி லெஜின்ஸ்காவை மணந்துள்ளார். இவர் டிஸ்கவரி தொலைக்காட்சியில் வெளியான காக்டெய்ல் ராஜாக்கள் என்ற நிகழ்ச்சியில் தொகுப்பாளராக பணியாற்றியுள்ளார்.

விளம்பரத்துறை
-------------

ரேஷ்மாவை, பிரபல பாலிவுட் நடன இயக்குனர் சங்கீத் சோப்ரா முதன்முதலாக விளம்பரத்துறைக்கு அறிமுகப்படுத்தினார். ரேஷ்மா வெண்டெல் ரோட்ரிக்ஸ், ஹேமந்த் திரிவேதி, ஷஹாப் துராசி மற்றும் அசீம் கான் போன்றோருக்கு மாதிரியாக இருந்து வடிவமைத்துள்ளார், அத்தோடு குறிப்பிடத்தக்க எண்ணிக்கையில் இந்தி திரைப்படங்கள் மற்றும் இண்டிபாப் தனி இசைத்தொகுப்புகள் போன்றவைகளில் பணியாற்றியுள்ளார். ரேஷ்மா,மும்பை கல்லூரியில் இளங்கலை பட்டதாரி படிப்பில் விளம்பரப்பிரிவை படித்துள்ளார்.

திரைப்படம் மற்றும் தொலைக்காட்சி
-------------------------------

* "கோய் செஹரி பாபு தில் லஹேரி பாபு ரீமிக்ஸ்" - ஆஷா போஸ்லேயின் சுயசரிதை UMI10 Vol 2
* "மர்ஹபா மர்ஹபா" - கர்வ்: பெருமை மற்றும் மரியாதை - 2004
* "தும் பின்" படத்தின் "தோடா தரு விச் பியார் மிலா தே" பாடல்
* "சவுன் டி ஜாடி" பாப்பு மான்

மேற்கோள்கள்
-----------

1. ↑  "Reshma Bombaywala Topless Pic". Archived from the original on 2012-06-18. .
2. ↑ . "Metro Plus Hyderabad / Personality : Full of life". 2004-10-05. Archived from the original on 2004-11-21. .
3. ↑  "'I never gave up on finding Mr Right', says Reshma Bombaywala - Lifestyle - DNA". 2009-12-12. .
4. ↑  "All for Garv". *தி இந்து*. 2004-07-08. Archived from the original on 2004-09-30.. பார்த்த நாள்: 2012-09-19.
5. ↑  *Mapping Histories: Essays Presented to Ravinder Kumar*. Ravinder Kumar. Anthem Press 2002.
**கொசப்பேட்டை சிவசுப்பிரமணியசுவாமி கோயில்** தமிழ்நாட்டில் வேலூர் மாவட்டம், கொசப்பேட்டை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிவசுப்பிரமணியசுவாமி சன்னதியும், கரசிவிஸ்வநாதர், ஆஞ்சநேயர், பழனிஆண்டவர், விநாயகர், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி ( உத்திரம் ) மாதம் கார்த்திகை தீபம் ( 2 நாட்கள் ) முக்கிய திருவிழாவாக நடைபெறுகிறது. ஆடி கிருத்திகை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சுப்பையா இரத்தினசிங்கம் கனகநாயகம்** (*Suppiah Ratnasingham Kanaganayagam*, 16 மே 1904 – 15 மே 1989) இலங்கைத் தமிழ் அரசியல்வாதியும், வழக்கறிஞரும், இலங்கை செனட் சபையின் முன்னாள் உறுப்பினரும் ஆவார்.

ஆரம்ப வாழ்க்கை
--------------

கனகநாயகம் 1904 மே 16 இல் பிறந்தவர். இவர் இலங்கையின் யாழ்ப்பாணக் குடாநாட்டில் சங்கரத்தை என்ற ஊரில் பிறந்தவர். தனது ஆரம்பக் கல்வியை வட்டுக்கோட்டை இந்து ஆங்கிலப் பாடசாலை, சுழிபுரம் விக்டோரியா கல்லூரி, யாழ்ப்பாணக் கல்லூரி ஆகியவற்றில் பயின்றார். பாடசாலைக் காற்பந்தாட்ட அணியில் இடம்பெற்றவர். பள்ளிப் படிப்பை முடித்து இலங்கைப் பல்கலைக்கழகக் கல்லூரியில் இணைந்து இளங்கலைப் பட்டம் பெற்றார். சிறிது காலம் கொழும்பு ஆனந்தா கல்லூரியில் ஆசிரியராகப் பணியாற்றினார். பின்னர் இலங்கை சட்டக் கல்லூரியில் பயின்று வழக்கறிஞர் ஆனார். இவர் 1933 ஏப்ரல் 10 இல் வழக்குரைஞர் சபையில் (Bar) இல் சேர்த்துக் கொள்ளப்பட்டு யாழ்ப்பாணத்தில் பணியாற்றினார். கனகநாயகம் இந்துக் கல்விச் சபைக்கு பணிப்பாளராகவும், பிரதித் தலைவராகவும் இருந்தவர். 1953 ஆம் ஆண்டில் இவர் சிமித் முண்ட் புலமைப்பரிசில் பெற்று அமெரிக்கா சென்று படித்தார்.

கனகநாயகம் சத்தியம்மா செல்வதுரை என்பவரைத் திருமணம் புரிந்தார். இவர்களுக்கு சாவித்திரி தேவி, கனக ஈசுவரன், மகேஸ்வரன் என மூன்று பிள்ளைகள்.

அரசியலில்
---------

கனகநாயகம் யாழ்ப்பாண இளைஞர் காங்கிரஸ் உட்படப் பல அமைப்புகளில் உறுப்பினராக இருந்தார். 1947 ஆம் ஆண்டில் ஐக்கிய தேசியக் கட்சியில் இணைந்தார். 1949 ஆம் ஆண்டில் இலங்கை செனட் சபைக்கு உறுப்பினராகத் தேர்ந்தெடுக்கப்பட்டார். தனிச் சிங்களச் சட்டத்தை ஐக்கிய தேசியக் கட்சி ஆதரித்ததை எதிர்த்து அக்கட்சியில் இருந்து விலகினார். பின்னர் அகில இலங்கைத் தமிழ்க் காங்கிரஸ் கட்சியில் சேர்ந்து அக்கட்சியின் யாழ்ப்ப்பாணக் கிளையின் தலைவராக இறக்கும் வரை பணியாற்றினார்.

பிற்கால வாழ்க்கை
----------------

கனகநாயகம் திருநெல்வேலியில் இந்து அனாதை விடுதி ஒன்றுக்குப் பொறுப்பாளராக இருந்து சேவையாற்றினார். யாழ்ப்பாணப் பல்கலைக்கழகப் பேரவை உறுப்பினராகவும் பணியாற்றினார்.

ஈழப்போரில் பாதிப்படைந்து யாழ் நகரில் இருந்து 1984 இல் தனது பிறந்த ஊரான சங்கரத்தைக்குச் சென்று வாழ்ந்து வந்தார். பின்னர் இவர் புலம் பெயர்ந்து ஆஸ்திரேலியாவில் சிட்னி நகரில் தனது மகளுடன் வாழ்ந்து வந்தார். இவர் 1989 மே 15 இல் சிட்னியில் காலமானார்.

மேற்கோள்கள்
-----------

1. 1 2 3 4 5 6 7 8 9 10 11 12 13 14 15  Arumugam, S. (1997). *Dictionary of Biography of the Tamils of Ceylon*. பக். 67–68. .
2. 1 2 3 4 5  Tharmarajah, K. M. (14 மே 2004). "Advocate S.R. Kanaganayagam: A legal luminary well-known for sound interpretation, wit and humour". *டெய்லிநியூஸ்*. Archived from the original on 2012-10-19. .
3. ↑  "Classified Ads". *Tamil Times* **VIII** (7): 22. June 1989. பன்னாட்டுத் தர தொடர் எண்:0266-4488.. பார்த்த நாள்: 2013-10-22.

வெளி இணைப்புகள்
---------------

* நூற்றாண்டின் பிறந்ததினம் (எஸ். ஆர். கனகநாயகம்)
* அமரர் எஸ். ஆர். கனகநாயகம், அமரர் நா. த. சிவஞானம்
**புராணா புல்** ( *Purana pul* ) ( ஆங்கிலத்தில் பழைய பாலம் என்று பொருள்) என்பது கி.பி 1578 இல் கட்டப்பட்ட ஒரு பாலமாகும். இது இந்திய மாநிலமான தெலங்காணாவின் , ஐதராபாத்தில் உள்ள முசி ஆற்றில் மேல் அமைந்துள்ளது. மேலும், இது ஐதராபாத்தில் கட்டப்பட்ட முதல் பாலமாகவும்  தென்னிந்தியாவின் மிகப் பழமையான ஒன்றாகவும் இருக்கிறது.

இது, கோல்கொண்டா மற்றும் ஐதராபாத்தை இணைக்க குதுப் ஷாஹி காலத்தில் காலத்தில் கட்டப்பட்டது. இந்தப் பாலம் இப்போது செயல்படவில்லை. இது காய்கறி சந்தையாக பயன்படுத்தப்படுகிறது. ஆனால் ஐதராபாத்தின் பழமையான அடையாளங்களில் ஒன்றாக உள்ளது.  1908 ஆம் ஆண்டில் ஏற்பட்ட முசி வெள்ளத்திற்குப் பிறகு எஞ்சியிருக்கும் ஒரே பாலம் இதுவாகும்.

வரலாறு
------

இளவரசர் முகம்மது குலி குதுப் ஷா முசி ஆற்றின் மறுபுறத்தில் வசித்து வந்த பாகமதி என்ற இந்து பெண்ணை காதலித்து வந்தார். அவரது தந்தை சுல்தான் இப்ராஹிம் குலி குதுப் ஷா தனது மகன் ஆற்றைக் கடக்கக் கூடிய வகையில் பாலம் கட்ட முடிவு செய்தார். இந்த காரணத்திற்காக, இது 'பியார்-அனா புல்' ( ஆங்கிலத்தில் 'ஆன் லவ் பிரிட்ஜ்' என்று பொருள்) என்றும் அழைக்கப்பட்டது.

பாலம்
-----

இந்தப் பாலம் 22 வளைவுகளைக் கொண்டுள்ளது. மேலும், 600 அடி நீளமும் 35 அடி அகலமும் ஆற்றின் படுக்கைக்கு 54 அடி உயரமும் கொண்டது.  400 ஆண்டுகள் பழமையான இந்த அமைப்பு இன்னும் அப்படியே உள்ளது. 1820இல் சற்று சேதமடைந்தது. அப்போதைய நவாப் சிக்கிந்தர் ஷா இதை சரிசெய்தார். 1908இல் வெள்ளம் இதை பாதித்தப் பின்னர், ஒரு சிறிய பகுதி சரிசெய்யப்பட்டது. இதன் அருகில் ஒரு சிறிய மியா மிஷ்க் பள்ளிவாசல் உள்ளது.

இந்த கட்டிடத்தை பல வெளிநாட்டினர் பார்வையிட்டனர். நிசாம்களின் காலத்தில் ஐதராபாத்திற்கு வருகை புரிந்த பிரெஞ்சு பயணி டேவர்னியர், பாலத்தின் கட்டடக்கலை பாணியில் ஈர்க்கப்பட்டார். அவர் இதை பாரிஸில் உள்ள பாண்ட் நுஃப் பாலத்துடன் ஒப்பிட்டார்.

புராண புல் தர்வாசா
------------------

பாலத்தின் முடிவில் புராண புல் தர்வாசா என்ற நுழைவாயில் உள்ளது. நகரச் சுவரால் மூடப்பட்டிருந்த ஐதராபாத்து நகரத்தின் எஞ்சியிருக்கும் இரண்டு நுழைவாயில்களில் இதுவும் ஒன்றாகும்.

மேற்கோள்கள்
-----------

1. ↑
2. ↑  Harriet Ronken Lynton, Mohini Rajan (1974). *The days of the beloved*. university of California. பக். 12. பன்னாட்டுத் தரப்புத்தக எண்:978-0-520-02442-7.. பார்த்த நாள்: 22 September 2011.
3. ↑  "Hyderabad History - Old Kingdoms to modern times. Illustrated with Maps & Photos". 2011-05-09 அன்று மூலம் பரணிடப்பட்டது. 2021-05-12 அன்று பார்க்கப்பட்டது.
4. ↑  Bilgrami. *Landmarks of the Deccan: A Comprehensive Guide to the Archaeological Remains of the City and Suburbs of Hyderabad*. Asian Educational Services. பன்னாட்டுத் தரப்புத்தக எண்:9788120605435. .
5. ↑  "Puranapul Puranapul Hyderabad - Total Hyderabad". 28 March 2016 அன்று மூலம் பரணிடப்பட்டது. 12 October 2011 அன்று பார்க்கப்பட்டது.
6. ↑  "Ancient walls, temples in Hyderabad get facelift". *Telangana Today* (ஆங்கிலம்). 2019-04-26 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Purana pul***   
என்பதின் ஊடகங்கள் உள்ளன. 

* 
* பரணிடப்பட்டது 2011-05-09 at the வந்தவழி இயந்திரம்
அரச அரண்மனை in தெலங்காணா, இந்தியாவார்ப்புரு:SHORTDESC:அரச அரண்மனை in தெலங்காணா, இந்தியா
**புராணி அவேலி** (*Purani Haveli*) **மசரத் மகால் அரண்மனை** என்றும் அழைக்கப்படும் இது இந்தியாவின் தெலங்காணாவில் ஐதராபாத்தில் அமைந்துள்ள ஒரு அரண்மனையாகும். இது, ஐதராபாத் நிசாம்களின் உத்தியோகபூர்வ இல்லமாகும். இது *ஹவேலி கதீம்* (பழைய மாளிகை) என்றும் அழைக்கப்பட்டது. மூன்றாம் நிசாம் சிக்கந்தர் ஜா என்பவருக்காக (1803-1829) அவரது தந்தை இரண்டாம் நிசாம் அலி கான் பகதூர் அவர்களால் கட்டப்பட்டது.

வரலாறு
------

ஐதராபாத்தின் இரண்டாவது நிசாம், மிர் நிசாம் அலிகான் இதை 1717 இல் மோமின் வம்சத்தின் இருக்குனுதௌலாவிடம் இருந்து எடுத்துக் கொண்டார். பிரதான கட்டிடம் 18ஆம் நூற்றாண்டின் ஐரோப்பிய கட்டிடக்கலைக்கு ஒரு அடையாளமாகும். அவரது வாரிசான சிக்கந்தர் ஜா இங்கு சிறிது காலம் வாழ்ந்தார். பின்னர் சௌமகல்லா அரண்மனைக்கு மாற்றப்பட்டார். இதன் காரணமாக இந்த கட்டிடங்கள் புராணி அவேலி ( பழைய அரண்மனை ) என்று அழைக்கப்படுகின்றன. இந்த கட்டிட வளாகத்தில், "அயினா கானா" (கண்ணாடி மாளிகை) , "சீனி கானா" (சீன கண்ணாடி மாளிகை) ஆகியவை கட்டப்பட்டன.  ஆறாவது மற்றும் ஏழாவது நிசாம்கள் இந்த அரண்மனையில் பிறந்து, தங்கள் வாழ்க்கையின் ஒரு பகுதியை இந்த அரண்மனையில் கழித்தார்கள்.

இப்போது தென் மண்டல துணைக் காவல் ஆய்வாளர் அலுவலகமும் (ஐதராபாத்), தென் மண்டல பணிக்குழு காவல்துறை கூடுதல் இணை காவல் ஆய்வாளர் அலுவலகமும் இங்கு செயல்பட்டு வருகின்றன.

அரண்மனை
-------

அவேலி ஆங்கில எழுத்தான "U" வடிவத்தில் உள்ளது. இரண்டு செவ்வகப் பகுதிகள் ஒன்றுக்கொண்டு இணையாக இயங்குகின்றன. மேலும், மற்றும் குடியிருப்புகளும் அரண்மனையின் நடுவில் அமைந்துள்ளது. பிரதான கட்டிடம் 18ஆம் நூற்றாண்டின் ஐரோப்பிய அரண்மனைகளை ஒத்திருக்கிறது. இந்த அரண்மனையின் ஒரு தனித்துவமான அம்சம் உலகின் மிக நீளமான மஹபூப் அலி பாஷாவின் புகழ்பெற்ற அலமாரியாகும். இதிலுள்ள உடைகளை அவர் ஒருபோதும் இரண்டாவது முறை அணியவில்லை என்று கூறப்படுகிறது. இது உலகின் மிக நீளமான அலமாரி ஆகும். இது இரண்டு நிலைகளில் கையால் கட்டப்பட்ட மர உயரம் தூக்கி (லிப்ட்) மூலம் கட்டப்பட்டுள்ளது. இச்சாதனம் அரண்மனையின் ஒரு பகுதியின் முழு நீளத்தையும் ஆக்கிரமித்துள்ளது.

அருங்காட்சியகம்
---------------

 அரண்மனையில் அமைந்துள்ள நிசாமின் அருங்காட்சியகம்
இந்த அரண்மனையில் நிசாமின் அருங்காட்சியகம் உள்ளது. இது ஐதராபாத் மாநிலத்தின் கடைசி நிசாமுக்கு அர்ப்பணிக்கப்பட்டுள்ளது. தற்போது அரண்மனை ஒரு பள்ளியாகவும் தொழில்துறை பயிற்சி நிறுவனமாகவும் பயன்படுத்தப்படுகிறது .

மேலும் காண்க
------------

* சௌமகல்லா அரண்மனை
* தாராமதி பரதாரி

மேற்கோள்கள்
-----------

1. ↑  "Hyderabad remembers Mahbub Ali Pasha". *Gulf News*. .
2. ↑  "Keep Nizam's museum shut till security intensified, says expert".
3. ↑  "Power Corridors Of Haveli Now Tottering With Time - Times of India". *The Times of India*. .

வெளி இணைப்புகள்
---------------

விக்கிமீடியா பொதுவகத்தில்,  
 ***புராணி அவேலி***   
என்பதின் ஊடகங்கள் உள்ளன. 

* The state government's page about the Nizam's palaces
* Exterior view of Purani Haveli Palace on Youtube
* Purani Haveli
செட்டி கட்டிய, சென்னை கட்டிடங்களில் விக்டோரியா பொது மண்டபமும் ஒன்றாகும்.
**நம்பெருமாள் செட்டியார்** (*Thaticonda Namberumal Chetty*, பி. 1856 – இ. 3 திசம்பர், 1925) என்பவர் சென்னையைச் சேர்ந்த கட்டட ஒப்பந்தக்காரரும், பொறியாளரும் மற்றும் பெரும் செல்வந்தரும் ஆவார். இவர் சென்னையில் பெரிய, பேர் பெற்ற கட்டடங்களைக் கட்டியவர்.

வாழ்க்கை நிலை
-------------

நம்பெருமாள் செட்டியார் வாழ்ந்த பகுதியைச் *செட்டிப்பேட்டை* என அழைத்தனர். அப்பெயர் சென்னையில், தற்பொழுது சேத்துப்பட்டு என்று அழைக்கப்பட்டு வருகிறது. இவரது இல்லம், 3 மாடிகள் 30 அறைகளுடன் வெள்ளை மாளிகை என்னும் பெயரில் சேத்துப்பட்டு மேம்பாலம் அருகில் உள்ளது. இந்த வீடு தற்போது அருங்காட்சியகமாக விளங்கி வருகிறது. இதுவல்லாமல் அப்பகுதியில் 99 வீடுகள் நம்பெருமாளுக்குச் சொந்தமாக இருந்துள்ளன.

தொழில் பணிகள்
-------------

சென்னையில் உள்ள உயர்நீதி மன்றக் கட்டடம், விக்டோரியா பொது மண்டபம், விக்ட்டோரியா நினைவுக் கட்டடம், கன்னிமரா நூலகம், சென்னை அருங்காட்சியகம், மதராஸ் வங்கி, ஒய். எம். சி. ஏ. கட்டடம் போன்ற பல கட்டடங்களைக் கட்டினார். சென்னையில் பல சிவப்பு நிறக் கட்டங்கள் இவரால் உருவாக்கப்பட்டன. 
பர்மா இரங்கூனிலிருந்து தேக்கு மரங்களை இறக்குமதி செய்தும் அவற்றை இலங்கை, இங்கிலாந்து, செருமனி, தென்னாப்பிரிக்கா போன்ற நாடுகளுக்கு ஏற்றுமதி செய்தும் வந்தார். திருச்சூர் டிம்பர் அண்ட் சா மில்ஸ் என்ற குழுமத்தின் நிருவாக இயக்குனராக இருந்தார். மகிழுந்து வாங்கிய முதல் இந்தியர் இவரே. இவர் வாங்கிய மகிழுந்து பிரான்சிலிருந்து வாங்கப்பட்டது.

சிறிய டிராம் வண்டி செல்லக்கூடிய இருப்புப் பாதையைச் சொந்தமாக வைத்திருந்தார். மேலும் டிராம் வண்டியையும் வைத்திருந்தார்.

பிற பணிகள்
----------

கணித மேதை இராமானுசன் எலும்புருக்கி நோயினால் துன்புற்றபோது அவரை அழைத்து வந்து, தங்க வைத்து, உணவு வசதியும் மருத்துவ வசதியும் செய்து கொடுத்தார். இராமானுசன் இறந்ததும் அவரது இறுதிச் சடங்கையும் முன் நின்று நடத்தினார்.

மதிப்புறு பட்டங்கள்
-------------------

அவர் காலத்தில் ஆட்சி புரிந்த ஆங்கிலேய அரசு நம்பெருமாளுக்கு ராவ் சாகிப் பட்டம்,  ராவ் பகதூர் பட்டம் மற்றும் திவான் பகதூர் பட்டம் வழங்கிச் சிறப்பித்தது. இவருடைய வளமனைகள் சென்னை நகரை அழகுப் படுத்தின என்று 1900 ஆம் ஆண்டில் சென்னை மாநில ஆளுநர் ஆர்தர் ஏவலாக் பாராட்டினார்.

மேற்கோள்கள்
-----------

1. ↑  Sriram, V. (16–31 January 2009). "Historic Residences in Chennai-10". *Madras Musings* **18** (19). .

வெளி இணைப்புகள்
---------------

* நம்பெருமாள் செட்டியார் பற்றிய முழு தகவல் (Detailed AV-2020)(Tamil)
* உலகிலேயே சொந்தமாக ரயில் வைத்திருந்த ஒரே தமிழனை பற்றி தெரியுமா - காணொளி (தமிழில்)
Woman is handed award by Indian President நீரஜா மாதவ் நாரி சக்தி விருது பெற்றபோது
**நீரஜா மாதவ்** (*Neerja Madhav*) என்பவர் இந்தியாவின் உத்தரபிரதேசத்தைச் சேர்ந்த இந்திய எழுத்தாளர் ஆவார். இவர் இந்தி மொழியில் எழுதுபவர் ஆவார். மாதவ் 2021- ஆம் ஆண்டில் நாரி சக்தி விருது பெற்றார்.

தொழில்
------

உத்தரப்பிரதேசத்தில் வசிக்கும் மாதவ் இந்தி மொழி எழுத்தாளர் ஆவார். *யம்தீப்* (2002), *கெஷே ஜம்பா* (2006) மற்றும் *டைரி ஆஃப் 5-அவர்னா பெண் காவலர்* (2010) ஆகியன இவரது புத்தகங்களில் முக்கியமானவையாகும்.

*யம்தீப்* நாவல் மூன்றாம் பாலினத்தவர் பற்றியது. இதன் மூலம் மாதவ் மூன்றாம் பாலின உரிமைகளுக்காகப் பிரச்சாரம் செய்ய வழிவகுத்தது. இதன் மூலம் இந்திய உச்ச நீதிமன்றம் மூன்றாம் பாலினத்தவரின் மனித உரிமைகளை 2014-ல் அங்கீகரித்தது. *கெஷே ஜம்பா* இந்தியாவில் உள்ள திபெத்திய அகதிகளைப் பற்றியது. வாரணாசியில் உள்ள மத்திய உயர் திபெத்திய ஆய்வுக் கழகத்தின் பாடத்திட்டத்தின் அடிப்படையில் மேற்கோள் நூலாக வைக்கப்பட்டுள்ளது.

2022ஆம் ஆண்டு அனைத்துலக பெண்கள் நாளன்று இந்தியக் குடியரசுத் தலைவர் ராம் நாத் கோவிந் 2021ஆம் ஆண்டுக்கான நாரி சக்தி விருதினை மாதவிற்கு வழங்கினார்.

மேற்கோள்கள்
-----------

1. ↑  "President confers Nari Shakti Puraskars on 29 women" (in en). *Greater Kashmir*. 8 March 2022. .
2. ↑  "President Presents Nari Shakti Puraskar for the Years 2020, 2021" (in en). *Tatsat Chronicle Magazine*. 8 March 2022. .
3. 1 2  "International Womens Day 2022: President presented Nari Shakti Puraskar to noted writer Neerja Madhav of Varanasi". *The India Print*. 8 March 2022. .
4. ↑  McCoy, Terence (15 April 2014). "India now recognizes transgender citizens as 'third gender'". *Washington Post*. .
5. ↑  "Uttar Pradesh's Aarti Rana and Neerja Madhav Honored with 'Nari Shakti Puraskar'". *Drishti IAS*. 9 March 2022. .
ஒரு அலகிடு எதிர்மின்னி நுண்ணோக்கியினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்குழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)
**தின்குழியம்** (Phagocyte) என்பது தின்குழியமை என்னும் உயிரியல் செயல்முறை மூலம் திண்மக் கழிவுப் பொருட்களை, கேடு விளைவிக்கும் நுண்ணுயிரிகளை, அல்லது வேறு வெளிப் பதார்த்தங்களை தனது கலமென்சவ்வினால் மூடி உள்ளிழுக்கும் அல்லது விழுங்கும் உயிரணுக்களாகும். பொதுவாக குருதியில் காணப்படும் வெண்குருதியணுக்களில் சில இவ்வகையான தின்குழிய வகைகளாகும். நடுவமைநாடிகள், ஒற்றைக் குழியங்கள், பெருவிழுங்கிகள், கிளையி உயிரணுக்கள், மற்றும் Mast cell என்பன தின்குழியங்களாகும்.

தின்குழியங்கள் நோய் எதிர்ப்பாற்றல் முறைமையில் மிக முக்கிய பங்காற்றுவதனால், தொற்றுநோய்களுக்கு எதிரான உடலியல் தொழிற்பாட்டில் முக்கிய இடத்தை வகிக்கின்றன]].. விலங்கு இராச்சியத்தில் அனைத்து உயிரினங்களிலும் இந்த தின்குழியங்களின் தொழிற்பாடு இருப்பினும், முதுகெலும்பிகளிலேயே மிகவும் விருத்தியடைந்த நிலையில் காணப்படுகின்றது. மனிதர்களில் ஒரு லீட்டர் குருதியில் கிட்டத்தட்ட 6 பில்லியன் தின்குழியங்கள் இருப்பதாக கணக்கிடப்பட்டுள்ளது.

மேற்கோள்கள்
-----------

1. ↑  Mayer, Gene (2006). "Immunology — Chapter One: Innate (non-specific) Immunity". *Microbiology and Immunology On-Line Textbook*. USC School of Medicine. November 12, 2008 அன்று பார்க்கப்பட்டது.
2. ↑  Delves et al. 2006, ப. 250
3. ↑  Delves et al. 2006, ப. 251
4. ↑  Hoffbrand, Pettit & Moss 2005, ப. 331

விக்கிமீடியா பொதுவகத்தில்,  
 ***Phagocytes***   
என்பதின் ஊடகங்கள் உள்ளன.
பிரித்தானியாவும் சாம் அங்கிளும் கைக்கோர்த்த படிமம் முதல் உலகப் போரின் போது பிரித்தானிய-அமெரிக்க கூட்டணியை அடையாளப்படுத்தியது.
**தேசிய நபராக்கம்** (*national personification*) என்ற கருதுகோள் ஓர் நாட்டிற்கோ அதன் மக்களுக்கோ மாந்தவுருவகம் தருவதாகும்; இது அந்நாட்டைக் குறித்த கேலிச் சித்திரங்களிலும் பரப்புரைகளிலும் பயன்படுத்தப்படும்.

துவக்கதில் மேற்கத்திய உலகில், அறிவு மற்றும் போர்க் கடவுளான மினர்வா/அத்தீனாவின் தேசிய உருவாக்கத்தையும் உரோமை மாநிலத்தின் இலத்தீன் பெயரையும் கொண்டு வடிவமைக்கப்பட்டிருந்தது. இவற்றிற்கு எடுத்துக்காட்டுகளாக பிரித்தானியா, செருமானியா, ஐபெர்னியா, ஹெல்வெதியா மற்றும் போலோனியா ஆகியோரைக் கூறலாம். சாதாரண மனிதன் அல்லது குடிமகனை கொண்ட உருவகங்களுக்கு—நாட்டை உருவகப்படுத்தாது— இடாய்ச்சு மிகெல் மற்றும் ஜான் புல்லைக் காட்டாகக் கொள்ளலாம்.

தேசிய நபராக்கமும் தேசியச் சின்னமும் ஒன்றல்ல; சில நாடுகளில் மாந்தவுருவகமல்லாது தேசிய விலங்குகள் நாட்டைக் குறிக்கப் பயன்படுத்தப்படுகின்றன.

காட்சிக்கூடம்
-------------

* ஜெர்மனியை குறிக்கும் செருமானியா ஓவியம்.ஜெர்மனியை குறிக்கும் செருமானியா ஓவியம்.
* உலகப்போர்களின் போது ஐக்கிய அமெரிக்கத் தரைப்படையின் பணியெடுப்பு பதாகையில் சாம் அங்கிள்உலகப்போர்களின் போது ஐக்கிய அமெரிக்கத் தரைப்படையின் பணியெடுப்பு பதாகையில் சாம் அங்கிள்
* பாரத மாதாவின் தங்க முலாம் பூசப்பட்ட சிலை.பாரத மாதாவின் தங்க முலாம் பூசப்பட்ட சிலை.
* தமிழன்னையின் சிலைதமிழன்னையின் சிலை

மேற்சான்றுகள்
-------------

1. ↑  Eric Hobsbawm, "Mass-Producing Traditions: Europe, 1870-1914," in Eric Hobsbawm and Terence Ranger, eds. The Invention of Tradition (Cambridge, 1983), 263-307.

வெளியிணைப்புகள்
---------------

விக்கிமீடியா பொதுவகத்தில்,  
 ***Personifications of nations***   
என்பதின் ஊடகங்கள் உள்ளன. 

* A scholarly case study of the evolution of Deutscher Michel
* Kirsten Stirling: "The Image of the Nation as a Woman in Twentieth Century Scottish Literature"
**கோகியோ** *(Gokyo)* நேபாள நாட்டின் இமயமலையில் உள்ள சோலுகும்பு மாவட்டத்தில் இருக்கும் கோக்கியோ ரி மலையடிவாரத்தில் அமைந்துள்ள ஒரு சிறிய கிராமமாகும். தூத் போகாரி என்று அழைக்கப்படும் மூன்றாவது கோகியோ ஏரியின் கிழக்கு கரையில் இக்கிராமம் அமைந்துள்ளது. கோகியோ கடல் மட்டத்திலிருந்து 4,750 மீட்டர் அதாவது 15,584 அடி உயரத்தில் அமைந்துள்ளது. நேபாளம் மற்றும் உலகில் மிக உயர்ந்த உயரத்தில் அமைந்திருக்கும் குடியிருப்புகளில் கோகியோவும் ஒன்றாகும். ஏறக்குறைய இக்கிராமத்திலுள்ள அனைத்து கட்டிடங்களும் மலையேறுபவர்களுக்கு விருந்தினர் மாளிகைகளாகப் பயன்படுகின்றன. இக்கிராமத்தில் வசிக்கும் மக்கள் குளிர்காலத்தில் கிராமத்தை விட்டு வெளியேறி நம்சே பசார் போன்ற கீழ்மட்டத்திலுள்ள பிற கிராமங்களுக்குச் செல்கின்றனர். கூகிள் எர்த் இணையதளத்தில் 27°57′16″வடக்கு 86°41′43″கிழக்கு. என்ற அடையாளத்தில் கோகியோ கிராமம் சிறப்பாகப் பார்க்கப்படுகிறது. கிராமத்திற்கு தென்கிழக்கில் சார்ச்சுங் என்றொரு கிராமம் உள்ளது. 

கோகியோ முதல் மாச்செரமோ வரை செல்லும் மலையேறும் பாதை
கோகியோ மூன்றாவது ஏரியும் கோகியோ ரி யும் உறைந்த நிலையில்
1995 ஆம் ஆண்டில் சம்பவித்த ஒரு பனிச்சரிவில் 17 வெளிநாட்டவர்கள் (13 சப்பானியர்கள், இரண்டு கனடியர்கள், ஒரு ஐரிசு பெண் மற்றும் ஒரு செருமனியர்) உட்பட 42 பேர் கொல்லப்பட்டனர். முந்தைய வாரத்தில் வங்காள விரிகுடாவில் ஏற்பட்ட சூறாவளியால் மலைச்சரிவில் 6 அடி அளவுக்கு பனி அதிகாமாக வீசப்பட்டு பனிச்சரிவு அபாயம் கணிசமாக அதிகரித்தது.

  

* கோகியோ
* 
* 
* 
* 
*

மேற்கோள்கள்
-----------

1. ↑  Reynolds, Kev (23 April 2012). *Everest: A Trekker's Guide: Trekking Routes in Nepal and Tibet*. Cicerone Press Limited. பக். 151. பன்னாட்டுத் தரப்புத்தக எண்:978-1-84965-480-7.. பார்த்த நாள்: 13 May 2012.
2. ↑  "The Gokyo Avalanche of November 1995". caingram.info. 29 April 2014 அன்று பார்க்கப்பட்டது.

புற இணைப்புகள்
--------------

* Photograph of the village and lake பரணிடப்பட்டது 2016-10-13 at the வந்தவழி இயந்திரம்
வாசிங்டன் கடற்படைத் தளம்
**வாசிங்டன் கடற்படைத் தள துப்பாக்கிச் சூடு** நிகழ்வு செப்டம்பர் 16 , 2013 ஆம் ஆண்டு காலை 08:15 மணியளவில் வாசிங்டன் கடற்படைத் தளத்தில் நடந்தது. இதில் அடையாளம் தெரியாத நபர்கள் துப்பாக்கிச் சூடு நடத்தியதில் குறைந்தது 13 பேர் கொல்லப்பட்டனர். அதில் மர்ம நபர் ஒருவரும் அடக்கம்.மேலும் 14 பேர் காயமடைந்தனர்..

இறந்தவர் விவரம்
---------------

| பெயர் | வயது |
| --- | --- |
| மைக்கேல் அர்னால்ட் | 59 |
| சில்வியா ஃப்ரைசர் | 53 |
| கேத்தே கார்டி | 62 |
| ஜாண் ரோஜர் ஜாண்சன் | 73 |
| ஃபிராங் கோலர் | 50 |
| கென்னத் பெர்னார்டு ப்ரோக்டர் | 46 |
| விஷ்ணு பண்டிட் | 61 |

மர்ம நபர்
---------

மர்ம நபர்கள் ராணுவ உடை அணிந்திருந்தனர் என அதிகாரிகள் தெரிவித்தனர். அவர்களில் ஆரோன் அலெக்ஸிஸ் (மே 9, 1979 – செப்டம்பர் 16, 2013)  என்ற மர்ம நபர்தான் துப்பாக்கிச் சூடு நடத்தியவர்களில் ஒருவர் என அதிகாரிகள் தெரிவித்தனர். இவர் இத்துப்பாக்கிச் சூட்டில் மரணமடைந்தார். இவர் முன்பொரு முறை 2004 ஆம் ஆண்டு காவல் துறையினரால் கைது செய்யப்பட்டார்.

பின்நிலவரம்
-----------

இப்பகுதியில் அமைந்திருக்கும் 8 பள்ளிகள் தற்காலிகமாக மூடப்பட்டுள்ளன. சாலைகள் மற்றும் பாலங்கள் தற்காலிகமாக போக்குவரத்துக்குத் தடை செய்யப்பட்டுள்ளது.

மேற்சான்றுகள்
-------------

1. ↑  Richard Simon, David S. Cloud, Brian Bennett (September 16, 2013). "At least 12 dead in Washington Navy Yard shooting". *Los Angeles Times*.CS1 maint: multiple names: authors list (link)
2. ↑  Adam Gabbatt (September 16, 2013). "Navy yard shooting: DC police confirm 12 dead including gunman". *'The Guardian*.
3. ↑  Das, Arun Kirstian (September 16, 2013). "Who is Aaron Alexis?". My FOX NY.
4. ↑  Starr, Barbara; Shoichet, Catherine E. (September 16, 2013). "'Multiple' deaths in Navy Yard shooting rampage; suspects may be on loose". CNN.. பார்த்த நாள்: September 16, 2013.

 
விக்கிசெய்தியில்
***கடற்படைத் தளத் துப்பாக்கிச் சூடு***
தொடர்பான செய்திகள் உள்ளது.
**கம்பில்யா** என்பது பாஞ்சால இராச்சியத்தின் தலைநகரம் ஆகும். பாஞ்சால இராச்சியம் மகாபாரதத்தில் குறிப்பிடப்பட்டுள்ள ஒரு மகாஜனபாதம் ஆகும். கம்பில்யா தெற்குப் பாஞ்சாலத்தின் தலைநகரமாகவும், அகிச்சத்ரா வடக்குப் பாஞ்சாலத்தின் தலைநகரமாகவும் திகழ்ந்தன. மகாபாரதக் காலத்தின் போது, துருபதரால் கம்பில்யா ஆளப்பட்டது.

வரலாறு
------

கம்பில்யா மற்றும் மகந்தி என்ற பெயரால் முன்னர் அழைக்கப்பட்ட இந்த இடத்தின் வரலாறானது, சைன சமயத் தீர்த்தங்கரரான விமலநாதரின் காலங்களில் இருந்தே நிலைத்திருக்கிறது. சூரிய குல மன்னரான அரிசேனரின் பிறந்த இடமும் இதுவாகும். சைன சமயப் பகவான் நேமிநாதரின் காலத்தின் போது மன்னர் துருபதரால் இந்தத் தலைநகரமானது ஆளப்பட்டது. இந்த இடத்தில் உள்ள தெய்வங்கள் குப்தர் காலத்தைச் சேர்ந்தவை எனக் கூறப்படுகின்றன.

உசாத்துணை
---------

1. ↑  Malik, Dr Malti (2016) (in en). *History of India*. New Saraswati House India Pvt Ltd. பக். 51-54. பன்னாட்டுத் தரப்புத்தக எண்:978-81-7335-498-4. .

* சகோதரி நிவேதிதை & ஆனந்த குமாரசுவாமி: Myths and Legends of the Hindus and Bhuddhists, Kolkata, 2001 ISBN 81-7505-197-3
* Nagendranath Basu: 'Bangla vishva kosha'
**கோபால கிருஷ்ண கோகலே மண்டபம்**, சென்னை ஜார்ஜ்டவுன் ஆர்மீனியன் தெருவில் அமைந்துள்ள ஒரு பொது மண்டபம் ஆகும். இது 1915 ஆம் ஆண்டு, இளம் ஆண்கள் இந்திய சங்கத்தின் (ஆங்கிலம்: Young Men's Indian Association) தலைமையகமாக, அன்னி பெசன்ட் என்பவரால் கட்டப்பட்டது.

வரலாறு
------

கோகலே மண்டபம், இறைஞானியும் (ஆங்கிலம்: Theosophist) மற்றும் இந்திய விடுதலை ஆர்வலருமான அன்னி பெசன்ட் என்பவரால், இளம் ஆண்கள் இந்திய சங்கமாக (ஆங்கிலம்: Young Men's Indian Association) 1915 ஆம் ஆண்டு நிறுவப்பட்டது. அன்னி பெசன்ட் 1916 ஆம் ஆண்டு ஹோம் ரூல் லீக் (ஆங்கிலம்: Home Rule League) இயக்கத்தை உருவாக்கினார். இம்மண்டபத்தில் இதற்கான அறிவிப்பினையும் வெளியிட்டார்.. இந்திய சேவகர் சங்கத்தின் (ஆங்கிலம்: Servants of India Society) நிறுவனர், தேசபக்தர், சமூக சீர்திருத்தவாதி மற்றும் கல்வியில் முன்னோடியான இந்தியத் தலைவர் கோபால கிருஷ்ண கோகலேவின் நினைவாக இம்மண்டபம், பின்னாளில் கோபால கிருஷ்ண கோகலே மண்டபம் என பெயர் மாற்றம் பெற்றது.

பிற்காலத்தில், கோகலே ஹால் இசை நிகழ்ச்சிகளுக்கான இடமாக விளங்கியது. தமிழ் இசை சங்கம் 1944 முதல் 1953 வரை கோகலே மண்டபத்தில் இருந்து செயல்பட்டது.

மேற்கோள்கள்
-----------

* S. Muthiah (2004). *Madras Rediscovered*. East West Books (Madras) Pvt Ltd. பக். 270–271. பன்னாட்டுத் தரப்புத்தக எண்:81-88661-24-4.
**வாசந்தி காடில்கர் உன்னி** (மராத்தி: वासंती खाडिलकर उन्नी; ஆங்கில மொழி: *Vasanti Khadilkar Unni*, பிறப்பு: ஏப்பிரல் 1, 1961) என்பவர் ஓர் அனைத்துல பெண்கள் சதுரங்க மாசுட்டர் என்ற பட்டத்தை வைத்துள்ள இந்திய சதுரங்க வீராங்கனையாவார். மராட்டியரான இவர் 1961 ஆம் ஆண்டு பிறந்தார். 1974 ஆம் ஆண்டு நடைபெற்ற இந்தியப் பெண்கள் சாம்பியன் பட்டப்போட்டியின் முதலாவது வெற்றியாளர் உண்ணியாவார் 

1980 ஆம் ஆண்டு வல்லெட்டாவில் நடைபெற்ற 24 ஆவது சதுரங்க ஒலிம்பியாடில் காடில்கார் சகோதரிகள்.

செயசிறீ, வசந்தி, ரோகிணி ஆகிய காடில்கார் சகோதரிகள் இந்தியப் பெண்கள் சாம்பியன் சதுரங்கப்போட்டியில் ஆதிக்கம் செலுத்தினர். போட்டி தொடங்கி நடைபெற்ற முதல் பத்தாண்டுகளில் அனைத்து பட்டங்களையும் இவர்களே வென்றனர் .

1984 ஆம் ஆண்டு பிரைட்டனில் நடைபெற்ற இங்கிலாந்து பெண்கள் சாம்பியன் பட்டப் போட்டியில் பாக்யசிறீ சாதீயுடன் இணைந்து கூட்டாக வசந்தி உண்ணியும் வென்றார் .

மேற்கோள்கள்
-----------

1. ↑  Khadilkar, Vasanthi FIDE rating history, 1979-1984 at OlimpBase.org
2. ↑  Unni, Vasanti FIDE rating history, 1985-2001 at OlimpBase.org
3. 1 2  Menon, Ajay (3 June 2012). "Anand’s win fires former chess whiz from Girgaon". *ஹிந்துஸ்தான் டைம்ஸ்* (மும்பை). Archived from the original on 8 ஆகஸ்ட் 2014.. பார்த்த நாள்: 5 August 2014.
4. ↑  "Barua Finishes Third". *ChessMate*. அக்டோபர் 1991. 24 நவம்பர் 2004 அன்று மூலம் பரணிடப்பட்டது. 1 மார்ச்சு 2016 அன்று பார்க்கப்பட்டது.
5. ↑  "British Champions 1904 – present". BritBase. 7 April 2016 அன்று பார்க்கப்பட்டது.

புற இணைப்புகள்
--------------

* Unni, Vasanti rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
***மரகத நாணயம்*** (ஆங்கிலம்: Maragadha Naanayam) என்பது 2017-ஆம் ஆண்டு வெளிவந்த ஒரு தமிழ்த் திரைப்படம் ஆகும். கதை மற்றும் இயக்கம் ஏ.ஆர்.கே. சரவணன். இப்படத்தில் கதாநாயகனாக ஆதி நடித்துள்ளார். இப்படத்தின் முன்தோற்றம் மார்ச் 11 அன்று வெளியிடப்பட்டது. இப்படம் தெலுங்கில் *மரகதமணி* என்ற பெயரில் வெளியிட்ப் பட்டுள்ளது. இத்திரைப்படம் சிறந்த படமாக மக்களிடையே விமர்சனங்களைப் பெற்றுள்ளது.

நடிகர்கள
--------

* ஆதி
* நிக்கி கல்ராணி
* ஆனந்தராஜ்
* ராம்தாஸ்
* மைம் கோபி
* கோட்டா சினிவாச ராவ்
* எம். எஸ். பாஸ்கர்
* காளி வெங்கட்
* சங்கிலி முருகன்
* கார்திசனா

தயாரிப்பு
---------

மே 2016 இல், அறிவிக்கப்பட்ட இத்திரைப்படம் ஏ.ஆர்.கே சரவணனால் இயக்க தீர்மானிக்கப்பட்டது. இவர் முண்டாசுபட்டி இயக்கிய ராம்குமாரிடம் துணை இயக்குநராக பணியாற்றியவர். ஆதி நடித்த யாகாவாராயினும் நா காக்க படத்தை அடுத்து நடித்த படம் இது.
 படத்தின் ஆதி மற்றும் நிக்கி கல்ராணி ஆகியோர் முக்கிய கதாபாத்திரத்தில் நடித்துள்ளனர். இத்திரைப்படத்தின் படப்பிடிப்பு 2016 மே 26 இல் துவங்கி ஆகஸ்ட் 10ல் படப்பிடிப்பு முடிக்கப்பட்டது.

கதை
---

பல நூற்றாண்டுகளுக்கு முன்னாடி வாழ்ந்த இரும்பொறை என்கிற மன்னனுக்கு சொந்தமான மரகத நாணயம் என்கிற அதிசயக் கல் இந்த நூற்றாண்டைச் சேர்ந்த மனிதர்கள் கைகளில் கிடைக்கிறது. அந்தக் கல் யார் கைகளிலெல்லாம் கிடைக்கிறதோ அவர்கள் வரிசையாகக் கொல்லப்பட அந்த சாவுக்குக் காரணம் இறும்பொறை அரசனுடைய ஆவி என்று வதந்திகள் உலவ ஆரம்பிக்கிறது. கதாநாயகன் ஆதி தன் பணத் தேவைக்காக அந்தக் கல்லை எடுக்க முயற்சி செய்கிறார். அதில் வெற்றி பெற்றாரா இல்லையா என்பதே கதை.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-03-25 அன்று மூலம் பரணிடப்பட்டது. 2017-09-03 அன்று பார்க்கப்பட்டது.
2. ↑
3. ↑
4. ↑